पाएं अपने शहर की ताज़ा ख़बरें और फ्री ई-पेपरडाउनलोड करें
बोड़ला थाना क्षेत्र में 17 साल की आदिवासी लड़की की फांसी लगाकर खुदकुशी का मामला सामने आया है। पुलिस का कहना है कि खुदकुशी के एक हफ्ते पहले 25 अप्रैल को लड़की की सगाई थी, उसी दिन उसका प्रेमी अपने दोस्तों के साथ लड़की काे अगवा कर ले गए थे। कुछ दिन तक अपने साथ रखा। लड़की के परिजन को इसका पता लगा तो 3 मई को वे लड़के के घर पहुंच गए। लड़के ने शादी से इंकार करते हुए लड़की को उसके परिजन को सौंप दिया। वापस जाने के बाद उसी दिन लड़की ने आत्महत्या कर ली।
बोड़ला में शव का पोस्टमार्टम हुआ। पीएम के बाद शव काे अंतिम संस्कार के लिए एक से दूसरी जगह घुमाते रहे। नाराज परिजन शव को लड़के के घर ले जाना चाहते थे। विवाद न हो, इसलिए पुलिस के समझाने पर पीड़ित परिजन शव को बोड़ला से 40 किमी दूर अपने पैत्रिक गांव आमानारा (चरणतीर्थ) लेकर गए। वहां स्थानीय लोगों ने शव का अंतिम संस्कार नहीं कर दिया। तब पुलिस व परिजन शव को लेकर तरेगांव जंगल पहुंचे। जेसीबी नहीं मिलने पर वापस शव को बोड़ला लाया गया, जहां मरच्यूरी के पास ही शव को दफनाया गया। सर्व आदिवासी समाज के जिलाध्यक्ष एसएस धुर्वे का कहना है पुलिस पंचनामा कार्रवाई कर शव को बोड़ला ले आई। 2 से 3 मिनट में शव को पोस्टमार्टम कर खानापूर्ति करा दिया। शव को बोड़ला पुलिस ने नवापारा (पांडातराई) नहीं ले जाने देकर गुमराह करते रहे।
10 साल से नवापारा में रह रहे थे पीड़ित परिजन
समाज के पदाधिकारियों का कहना है कि पीड़ित परिजन मूलतः आमानारा (चरणतीर्थ) के रहने वाले हैं। 10 साल से पूरा परिवार नवापारा (पांडातराई) में आकर रह रहा था। आरोप है कि वहीं के एक लड़के ने अपने 3 अन्य दोस्तों के साथ लड़की (मृतका) का अपहरण किया, उसकी हत्या की। बोड़ला पुलिस आरोपी लड़कों के खिलाफ कोई कार्रवाई नहीं कर रही है। बोड़ला टीआई संतराम सोनी ने कहा मामले में मर्ग कायम किया है। पीएम रिपोर्ट आने के बाद आगे की कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn